open-index/open-wikipedia-markdown huggingface dataset:
Ed Meskys

**Ed Meskys**, taip pat **Edmund R. Meskys** (*Edas Meškys*; g. 1936 m. – 2021 m. liepos 25 d.) – JAV lietuvis, dėstytojas, žinomas fantastikos mėgėjas ir garsaus fenzino „Niekas“ leidėjas. Vienas iš dviejų lietuvių kilmės asmenybių, apdovanotų Hugo premija (antrasis – Robertas Zemeckis, Algis Budrys buvo kelis kartus nominuotas, bet premijos negavo).

## Biografija
Edas Meškys gimė 1936 m. Brukline lietuvių šeimoje. Jo tėvas emigravo į JAV 1917 m., 1930 m. vedė Lietuvoje ir žmoną atsivežė į JAV. Šeimoje kalbėjo lietuviškai, anglų kalbą išmoko mokykloje.

Niujorke baigė *St. John’s University*, fizikos bakalauras (*cum laude*) ir magistras.

1962 m. ėmė dirbti Lourenso radiacijos laboratorijoje (*Lawrence Radiation Labs*, dabar *Lawrence Berkeley National Laboratory*) Livermore, Kalifornijoje. Turėjo *Q* kategorijos leidimą dirbti su slapta informacija (branduoliniai ginklai). Taip pat dirbo Fort Monmuto karinėje bazėje Naujajame Džersyje ir NASA priklausančiame Godardo kosmoso tyrimų institute (*Goddard Institute for Space Studies*).

1966 m. ėmė dirbti Belknapo koledže (*Belknap College*, veikė 1963–1973 m.) Center Harboro miestelyje, Naujajame Hampšyre, kadangi dėstymas patiko labiau už kitokią veiklą.

1971 m. apako dėl antrosios akies tinklainės atitrūkimo (pirmą akį prarado 1953 m.).

Nuo 1978 m. dirbo Naujojo Hampšyro gubernatoriaus neįgaliųjų reikalų komisijoje. Nuo 1975 m. Naujojo Hampšyro Nacionalinės neregių federacijos (*National Federation of the Blind*) narys, keletą metų – jos prezidentas.

Gyvena *Moultonborough* miestelyje, Naujajame Hampšyre. Jo žmona *Sandy*. Šuo vedlys *Gyro*.

## Veikla fantastikos srityje
Edas Meškys aktyvus JAV fantastikos mėgėjų ratuose nuo 1955 m. 1956 m. ėmė dalyvauti fantastikos mėgėjų konventuose, 1959 m. ėmė leisti mėgėjiškus leidinius.
Nuo 1962 m. redagavo ir leido Hugo premija apdovanotą fenziną „Niekas“.

Jis 1968 ir 1972 m. redagavo fenziną „The Tolkien Journal“. Leido elektroniniu būdų platinamą fantastikos apaziną „The View From Entropy Hall“.

1968 m. kartu su Charles N. Brown ir Dave Vanderwerf įkūrė fenziną „Locus“, kuris agitavo 1971 m. Bostone surengti fantastikos renginį World Science Fiction Convention (*Worldcon*,'Pasaulinis mokslinės fantastikos konventas'). Agitacija buvo sėkminga, konventas 1971 m. buvo surengtas Bostone, tačiau fenzinas buvo leidžiamas toliau ir tapo profesionaliu žurnalu, leidžiamu iki dabar.

Meškys 1966, 1967 ir 1989 m. buvo nominuotas Hugo premijai už geriausią mokslinės fantastikos fenziną. 1967 m. Edas Meškys kartu su Felise Rolf (*Felice Rolfe*) už fenzino „Niekas“ leidimą buvo apdovanoti Hugo premija už geriausią MF fenziną.

1998 m. E. Meškys buvo JAV MF fenzinų konvento „Ditto“ (rengiamas nuo 1988 m.) garbės svečias.

## Kita veikla
Edas Meškys yra aktyvus aklųjų teisių judėjimo JAV dalyvis, veikiantis per *National Federation of the Blind* ('Aklųjų nacionalinė federacija') ir Lions klubus.

## Išnašos

## Nuorodos
* Ed Meskys  In: ZoomInfo
* Ed Meskys (in: Fancyclopedia 3)
Keistos dienos

**Keistos dienos** () – 1995 m. JAV kiberpanko trileris, režisuotas Kathryn Bigelow. Scenarijų filmui parašė jos buvęs vyras James Cameron kartu su Jay Cocks. Filmas patyrė komercinę nesėkmę, JAV uždirbdamas tik dalį gamybai išleistų lėšų. Pagrindinį vaidmenį atlieka Ralph Fiennes.

## Siužetas

1999-ųjų gruodis, Los Andželas patampa pavojinga karo zona. Grupė nusikaltėlių apiplėšia kinų restoraną. Įvykis įrašomas SQUID prietaisu, įrašą paleidus per MiniDisc tipo įrenginį, naudotojas geba išgyventi įrašytojo prisiminimus. Lenis Nero (akt. Ralph Fiennes), buvęs LAPD pareigūnas, prekiauja šiais SQUID įrašais juodojoje rinkoje.

Prostitutę, vardu Airis (akt. Brigitte Bako), metro stotyje persekioja du policijos pareigūnai, bet jai pavyksta pasprukti. Kiek vėliau ji įmeta į Nero mašiną diską, su filmuota medžiaga ir pasirodžius policijai, pasišalina. Po kelių valandų Lenis gauna SQUID įrašą iš anoniminio siuntėjo, jame įrašytas Airis išprievartavimas ir nužudymas. Vėliau jis gauna dar keletą įrašų, viename jų įrašyta kaip tie patys policininkai nušovė reperį Džeriką (akt. Glenn Plummer). Baimindamasis, kad jo buvusią merginą Feit (akt. Juliette Lewis) gali ištikti toks pats likimas kaip ir Airis, jis imasi šių įvykių tyrimo...

## Apdovanojimai
Saturno apdovanojimai

Nominacijos:
* Geriausias mokslinės fantastikos filmas
* Geriausias scenarijus (Cameron ir Cocks)
* Geriausias aktorius (Fiennes)

Laimėjo:
* Geriausia aktorė (Bassett)
* Geriausia režisierė (Bigelow)
K. Bigelow tapo pirmąja moterimi režisiere, pelniusia ši apdovanojimą.
Šingečio departamentas

**Šingečio departamentas** () – vienas iš trijų Mauritanijos Adraro vilajoje esančių departamentų. Administracinis centras – Šingetis.

2000 m. Šingečio departamente gyveno 6 704 gyventojai.

## Šaltiniai
Vardenisas

**Vardenisas** () – miestas Armėnijoje, pietryčių Gegarkuniko srityje.

Miestas įsikūręs *Masriko upės* slėnyje, Masriko artezinio baseino teritorijoje, 1943 m virš jūros lygio. Nutolęs 170 km nuo šalies sostinės Jerevano ir 75 km nuo srities administracinio centro Gavaro.

Šalia miesto yra apie 60 km ilgio Vardeniso kalnagūbris.

## Istorija
Viena seniausių Armėnijos gyvenviečių. Miesto statusą gavo 1995 m. Iki 1969 m. buvo žinomas kaip *Basargechar*. Senasis pavadinimas – *Vasakashen* ().

## Sportas
* Lernagorts FC vienintelis mieste veikęs futbolo klubas. Bankrutavo ir komanda buvo išformuota.
* Miesto centrinis stadionas.

## Šaltiniai
Masisas

**Masisas** () – miestas Armėnijoje, Ararato srityje. Įsikūręs kairiajame Hrazdano upės krante, 9 km į pietvakarius nuo Jerevano, netoli Ararato kalno. Mieste yra didelė prekinė geležinkelio stotis, kuri aptarnauja Jerevaną. 2009 m. duomenimis, mieste gyveno 22200 gyventojai.

## Istorija
Masisas buvo įkurtas 1950 m., sujungus kelis kaimus: *Narimanlu*, *Zangibasar* ir *Ulukhanlu*.

## Sportas
* Masis FC futbolo klubas,
* Miesto stadionas.

## Šaltiniai
Talinas (Armėnija)

**Talinas** () – miestelis Armėnijoje, Aragacotno srityje. 2009 m. duomenimis, miestelyje gyveno 5371 gyventojas. VII amžiaus katedra.

## Istorija
Talinas yra vienas iš seniausių gyvenamųjų vietovių regione. Vietovėje rasti radiniai datuojami 2 tūkstantmečio prieš mūsų erą. Talinas minėtas graikų geografo Ptolemėjaus, kaip *Talina*.

## Sportas
* Miesto centrinis stadionas.
* Mieste yra vaikų ir jaunimo sporto mokykla, kurioje užsiimama: futbolu, šachmatais, sambo, dziudo, boksu ir imtynėmis.

## Galerija

Vaizdas:Katoghike galleryfull.jpeg|
Vaizdas:Talin Cathedral - Armenia.JPG|Talino katedra
Vaizdas:Talin-raffi kojian-DCP 4341.JPG|Istorinė koplyčia
Vaizdas:Debed River, Alaverdi, Armenia.jpg


## Šaltiniai
Nuadibu

**Nuadibu** (, ) – miestas vakarų Mauritanijoje, Nuadibu kyšulyje, Atlanto vandenyno (Argino įlankos) pakrantėje, Vakarų Sacharos pasienyje. Dachlet Nuadibu vilajos administracinis centras. Yra jūrų uostas, per kurį išvežama šalyje išgaunama geležies rūda (atgabenama geležinkeliu iš kasyklų aplink Zueratą). Taip pat yra oro uostas, plentas į Nuakšotą. Svarbus jūrinės žvejybos centras. Veikia naftos perdirbimo gamykla, remontuojami laivai, apdorojamos žuvys.

## Istorija

Miestą 1907 m. įkūrė prancūzai ir pavadino ***Port Etjenu*** () ministro Eugène Étienne garbei. Iškilo 1963 m. pradėjus geležies rūdos eksportą.

## Sportas
* FC Nouadhibou – futbolo klubas;
* Namų rungtynes žaidžia Savivaldybės stadione (), talpinančiame 5 tūkst. žiūrovų.

## Galerija

File:Nouadhibou,PortArtisanal1.jpg|Žvejybos uostas
File:SNIM ore train Nouadhibou.jpg|Geležies rūdos traukinys šalia Nuadibu
File:Ndbst.jpg|Miesto gatvė
File:Ships graveyard, Nouadhibou, Mauritania-2.jpg|Nuadibu laivų kapinės


## Šaltiniai
Sevano nacionalinis parkas

**Sevano nacionalinis parkas** () – nacionalinis parkas Armėnijoje. Įkurtas 1978 m. apsaugoti Sevano ežerą ir jo apylinkes. Parkas patenka į gamtos apsaugos ministerijos pavaldą ir yra mokslinių tyrimų centras, kuris stebi ekosistemą, bei atlieka įvairias apsaugos priemones. Žvejyba ežere yra reguliuojama. Tai vienas iš dviejų nacionalinių parkų šalyje (kitas – Diližano nacionalinis parkas).

## Fauna

### Žinduoliai
Mokslinių žinių ne daug apie Sevano baseino žinduolius. Yra paminėti vilkai, šakalai, lapės, kiaunės, katės, kiškiai bei smulkus graužikai.

### Paukščiai
Ežero apylinkėse yra daug paukščių rūšių. Seveno ežero baseine yra užregistruotos 267 paukščių rūšys, iš kurių 39 įtrauktos į Armėnijos raudonąją knygą. Taip pat yra endeminės rūšys, tokios kaip armėnų kiras ().
Ataro departamentas

**Ataro departamentas** () – vienas iš trijų Mauritanijos Adraro vilajoje esančių departamentų.
Administracinis centras – Ataras.
Nuadibu kyšulys

**Nuadibu kyšulys** (), dar žinomas kaip ***Baltasis kyšulys*** (, , ) – kyšulys šiaurės vakarų Afrikoje, Mauritanijos ir Vakarų Sacharos teritorijose. Išsikiša ~60 km į Atlanto vandenyną, nuo jo atskiria Argino įlanką. Kyšulyje įsikūręs Mauritanijos uostamiestis Nuadibu, o Vakarų Sacharos teritorijoje yra apleistas ispanų miestas La Guera. Yra 1910 m. pastatytas švyturys (Mauritanijos pusėje). Kyšulio pakrantėse gyvena nykstantys Viduržemio jūros ruoniai vienuoliai, čia yra didžiausia pasaulyje jų kolonija.

Kyšulys šaltiniuose pirmą kartą minimas 1441 m., kuomet jį pasiekė portugalų jūrininkas Nuno Tristanas. Vėliau šis kyšulys buvo svarbi ispanų banginių medžiotojų bazė. 1900 m. ispanai ir prancūzai pasidalino kyšulį pusiau.
Barkevolo departamentas

**Aftuto** (**Barkevolo**) **departamentas** – vienas iš penkių Mauritanijos Asabos vilajoje esančių departamentų. Administracinis centras – Barkevolas.

2000 m. Barkevolo departamente gyveno 62 238 gyventojų.

## Šaltiniai
Kaštoninė keršakandė

**Kaštoninė keršakandė** (*Cameraria ohridella*) – keršųjų kandelių šeimai priklausanti drugių rūšis. Kilo iš Makedonijos, kaip atskira rūšis aprašyta 1986 m. Paplitusi beveik visoje Europoje.

## Išvaizda

Vabzdys – rudas, šviesiai rudas arba pilkšvas su skersai einančiomis trimis balkšvomis juostelėmis, 3–4 mm ilgio, plotis išskleidus sparnus ~ 8 mm. Lerva iki 6 mm ilgio, šviesiai ruda, su ruda juostele išilgai kūno. Lėliukė tamsiai ruda. 

## Elgsena

Kaštoninės keršakandės minta paprastųjų kaštonų lapais. Lėliukės peržiemoja nukritusiuose lapuose, o pavasarį iš jų išsirita suaugėliai. Šie ant kaštono lapų padeda kiaušinius, iš kurių išsiritusios lervos įsigraužia į lapo vidų ir juo minta, palikdamos parudusias dėmes. Praėjus maždaug mėnesiui po išsiritimo, lervos pavirsta į lėliukes, iš kurių dar tais pačiais metais gali išsiristi kelios kartos: vėsesniame klimate iki trijų, šiltesniame – iki penkių. Lietuvoje skraidančius suaugėlius galima pamatyti nuo balandžio pabaigos iki rugsėjo pabaigos ar spalio pradžios.

## Paplitimas

Kaštoninės keršakandės paplitusios visoje Europoje, nuo Viduržemio jūros iki Skandinavijos. Lietuvoje pirmą kartą aptiktos 2002 metais, o nuo 2005 metų masiškai pradėjo plisti Kaune, Vilniuje. Šiuo metu aptinkamos visoje Lietuvoje.

## Daroma žala

Drugių lervos pažeidžia kaštonų lapus ir dėl to jie pradeda ruduoti, anksčiau laiko nukrenta. Dar vasaros mėnesiais medžiai gali likti visai be lapų. Sutrikus fotosintezės procesui, medis silpsta, lėčiau auga, sunkiau peržiemoja, o galiausiai gali ir visai nudžiūti. Paprasčiausias būdas riboti kaštoninės keršakandės plitimą – surinkti ir sunaikinti visus nukritusius lapus. Taip pat pasitelkiami insekticidai, feromoninės gaudyklės.

## Galerija

Cameraria ochridella, imago.jpg|Drugys išskleistais sparnais
Cameraria ohridella larva.JPG|Lerva
Horse Chestnut with leaf miner damage - geograph.org.uk - 957167.jpg|Kerškandės pažeisti kaštonai
Cameraria ohridella - distribution map.svg|Paplitimas Europoje


## Šaltiniai
Ečmiadzino katedra

**Ečmiadzino katedra** ( *Mayr Tajar Surb Ejmiatsin*) – IV a. armėnų bažnyčia Vaharšapato mieste, Armėnijoje. Tai seniausia valstybės pastatyta bažnyčia pasaulyje. Ečmiadzino katedra yra centrinė Armėnų apaštališkoji bažnyčios katedra. Ji įrašyta į UNESCO Pasaulio paveldo sąrašą.

## Istorija
Bažnyčios pirmą baziliką pastatė Šv. Grigalius Švietėjas 301–303 m., kai Armėnija tapo pirma krikščioniška šalimi pasaulyje. Grigalius pakrikštijo karalių Tiridatą III Armėną ir jo dvariškius.

Pagal V a. armėnų analus, Šv. Grigaliui vizijoje pasirodė Kristus, besileidžiantis iš dangaus ir su auksiniu kūju trenkiantis į žemę, kad parodytų, kur pastatyti bažnyčią. Todėl patriarchas bažnyčiai ir miestui suteikė Ečmiadzino vardą, kuris reiškia „vieta, kur Vienintelis Kūrėjas nusileido“.

480 m. Vahanas Mamikonianas, Sasanidų paskirtas Armėnijos valdytoju, įsakė apgriuvusią baziliką pakeisti nauja kryžiaus formos bažnyčia.

618 m. medinį kupolą pakeitė akmeninis, paremtas 4 stulpais, arkomis sujungtais su išorinėmis sienomis. Dabartinė katedra atrodo panašiai.

Freskos viduje ir ekstravagantiškos rotondos aplink apsides atsirado XVIII a. pradžioje. Triaukštė varpinė pastatyta 50 metų anksčiau.

Katedra turėjo didžiausią viduramžių rankraščių kolekciją, bet jie buvo perduoti matenadaranui Jerevane.

## Galerija


File:06 Chardin Ecs-miazin nommée communément les trois eglises.jpg|Senovės Vaharšapatas
File:Echmiatsin Cathedral front view.jpg|Katedros įėjimas
File:Etchmiadzin detail5.jpg|Išorės reljefo detalė
File:Etchmiadzin bell-tower.jpg|Varpinė


## Susiję pasaulio paveldo objektai
* : Gelačio vienuolynas (1994)
* : Achpato ir Sanahino vienuolynai (1996)
* : Gegardo vienuolynas, Aukštutinis Azato slėnis (2000)
* : Armėnų vienuolynų ansambliai Irane (2008)
* : Ani archeologinė vietovė (2016)

## Išnašos
Kazimieras Tiškevičius Logoiskis (1598)

**Kazimieras Tiškevičius Logoiskis** (, 1598 m. – 1652 m.) – Lietuvos Didžiosios Kunigaikštystės bajoras, didikas, Lelijos herbo grafas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Petras Tiškevičius. Motina Regina Holovčinska. Logoisko ir Berdyčivo valdytojas.

Vedęs nebuvo ir po savimi palikuonių nepaliko. 

## Valstybės tarnyba
Lietuvos pastalininkis (1633 m.), stalininkas (1638 m.), raikytojas (1642 m.), pataurininkis (1644 m.).

## Nuorodos
Zvartnoco katedra

**Zvartnoco katedra** ( tradiciškai ir  reformuotas variantas; reiškia „Dangaus angelai“) – VII a. armėnų katedra, kurią liepė pastatyti katolikas Nersesas Statytojas 641–653 m. Dabar jos griuvėsiai yra Vaharšapato miesto pakraštyje, Armaviro srityje, Armėnijoje.

## Istorija
Katedra pastatyta, kai Armėniją valdė Bizantija ir įsiveržė musulmonai arabai. Statybos pradėtos 642 m. Nerseso III (Statytojo) įsakymu. Ji skirta Šv. Gregorijui. Teigiama, kad katedros vietoje Šv. Gregorijus sutiko karalių Tiridatą III. Viduramžių armėnų istorikas Movses Kaghankatvatsi teigia, kad katedra pašventinta 653 m. Nersesas buvo Tayko provincijoje 653–659 m. ir statybą tęsė Anastas Akarratsi. Kai arabai užėmė Dviną ir arabų-bizantiečių karai užsitęsė, Nersesas patriarcho sostą iš Dvino perkėlė į Zvartnoco katedrą.

Zvartnoco katedra stovėjo iki X a., bet istorija nemini, kodėl ji sugriuvo. Katedros kopiją Anyje pastatė Tiridatas Architektas valdant Gagikui I iš Bagratidų dinastijos X a. pabaigoje. Tų laikų istorikas Stepanos Taronetsi mini Zvartnoco katedrą aprašydamas Gariko bažnyčią kaip „didelę struktūrą Vaharšapate, skirtą tam pačiam šventajam, kuri sugriuvo“.

## Kasinėjimai
Katedros griuvėsiai buvo atrasti XX a. pradžioje. 1901–1907 m. čia kasinėta vardapeto Khachik Dadyan nurodymu. Buvo atkasti katedros pamatai, katoliko rūmai ir vyninė. Po katedra rastos Urartu karaliaus Rusos II laikų struktūros.

## Galerija

Image:Zvartnots_img_6957.jpg |Kolonos viršūnė.
Image:Zvartnots img 6958.jpg |Viena iš kolonų katedros griuvėsiuose. 
Image:Zvartnots img 6967.jpg |Zvartnoco griuvėsiai.
Image:Zvartnots img 6971.jpg |Zvartnoco griuvėsiai. Aklinos arkos fragmentas.
Image:Zvartnots_img_6979.jpg |Zvartnoco griuvėsiai. Saulės laikrodžio reprodukcija.
Image:Zvartnots_img_6982.jpg |Zvartnoco griuvėsiai. Aklinos arkos skiauto burė
Image:Zvart1.jpg |Išorės rekonstrukcija ant griuvėsių pagal Toramanianą
Image:Zvart2.jpg |Išorės rekonstrukcija  pagal Toramanianą 
Image:Zvart3.jpg |Vidaus rekonstrukcija  pagal Toramanianą 


## Susiję pasaulio paveldo objektai
* : Gelačio vienuolynas (1994)
* : Achpato ir Sanahino vienuolynai (1996)
* : Gegardo vienuolynas, Aukštutinis Azato slėnis (2000)
* : Armėnų vienuolynų ansambliai Irane (2008)
* : Ani archeologinė vietovė (2016)

## Išnašos
Jurgis Tiškevičius Logoiskis IV

**Jurgis Tiškevičius Logoiskis** (, apie 1571 m. – 1625 m. rugpjūčio 24 d. Krokuvoje, Lenkija) – Lietuvos Didžiosios Kunigaikštystės bajoras, didikas, Lelijos herbo grafas, kunigas, SJ.

## Biografija

Kilęs iš Lietuvos didikų Tiškevičių giminės Lahoisko šakos.Tėvas Jurgis Tiškevičius. Motina Teodora Valavičiūtė (Wołłowicz). Broliai Petras, Jonas Eustachijus, Aleksandras, iš pirmosios tėvo santuokos – Teodoras Frederikas ir Martynas Tiškevičiai.

## Veikla

Katalikų kunigas, vienuolis jėzuitas.

## Šaltiniai

## Nuorodos
Rosas

**Rosas** (, ) arba **Kuvaribas** () – miestas pietvakarių Mauritanijoje, Senegalo pasienyje, dešiniajame Senegalo upės krante, 204 km nuo Nuakšoto. Trarzos vilajos sostinė. Dauguma gyventojų yra volofai. Yra keltas per Senegalą kelyje tarp Nuakšoto ir Dakaro. Prekyba žemės ūkio produkcija (soros, mėtos ir kt.). Veikia institutas, biblioteka. Greta Roso yra Diavlingo nacionalinis parkas.

## Istorija
Senovėje miestas įėjo į Trarzos emyratą. Kolonijiniais laikais buvo svarbus prekyba gumiarabiku centras. Mauritanijai tapus nepriklausoma, regione kilo etniniai konfliktai.

## Sportas
* Trarza AC Médine de Rosso – futbolo klubas;

## Galerija

File:Rosso,main-flood1.jpg|Roso gatvė po potvynio
File:Rosso,east1.jpg|Gatvė Rose
File:Rosso,ferry.jpg|Keltas per Senegalą Rose


## Šaltiniai
Vladislovas Tiškevičius (1644)

**Vladislovas Tiškevičius** (, 1644–1684 m.) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Lahoisko šakos. Tėvas Antanas Jonas Tiškevičius. Motina Kristina Švykovska (). Kaip rašo Albertas Stanislovas Radvila, vaiko krikštatėviais buvo Abiejų Tautų Respublikos valdovas Vladislovas Vaza ir paties Radvilos žmona Kristina Liubomirskytė-Radvilienė. 

## Šeima
Iki 1665 m. vedė Marijoną Tyzenhauzaitę (). Pirmoji santuoka buvo bevaikė. 1671 m. liepos 11 d. susituokė su Teodora Aleksandra Sapiegaite (; 1639–1678 m.). Su ja susilaukė dukters Teresės Tiškevičiūtės, kuri ištekėjo už Minsko vaivados, žemaičių kilmės didiko Kristupo Stanislovos Zavišos Kęsgailos ().

## Valstybės tarnyba

1676 m. Lietuvos raikytojas, Purvienio seniūnas.

## Šaltiniai

## Nuorodos
Selibabis

**Selibabis** (, ) – miestas pietų Mauritanijoje, netoli Senegalo ir Malio sienų. Gidimakos vilajos centras. Keliai į Kaedį, Bakelį. Mieste gyvena daugiausia juodaodžiai (soninkai, fulbiai). Žemės ūkio regiono prekybinis centras. Veikia ligoninė.

## Šaltiniai
Alegas

**Alegas** (, ) – miestas pietų Mauritanijoje, 262 km į pietryčius nuo Nuakšoto. Braknos vilajos centras. Šalia miesto telkšo dirbtinis Alego ežeras. Pro miestą eina „Vilties kelias“ (Nuakšotas–Nema), atsišakoja kelias į Bogę. Prekybinis centras.

## Šaltiniai
Butilimitas

**Butilimitas** (, ) – miestas pietvakarių Mauritanijoje, Trarzoje, 164 km į pietryčius nuo Nuakšoto. Departamento centras. Pro miestą eina „Vilties kelias“, Butilimitas įsikūręs pusiaukelėje tarp Nuakšoto ir Alego. Svarbus religinis centras (antras pagal dydį šalyje po Šingečio). Medresėje yra gausi rankraščių kolekcija. Gaminami kilimai, sidabro dirbiniai.

## Istorija

Butilimitą XIX a. įkūrė sufijus Šeichas Sidija al Kabyras. 1924 m. mieste gimė pirmasis Mauritanijos prezidentas Moktaras Uldas Dada.


File:BoutilimitRue.JPG|Gatvė
File:BoutilimitFort.JPG|Prancūzų tvirtovės liekanos
File:Boutilimit,oued.jpg|Vadis
File:Boutilimit,Tikkit.jpg|Gyvenamasis namas


## Šaltiniai
Bogė

**Bogė** (, ) – miestas pietų Mauritanijoje, Braknoje, Senegalo upės pakrantėje, Senegalo pasienyje. Departamento centras. Keliai į Kaedį, Alegą. Verčiamasi prekyba, žemės ūkiu. Veikia aukštoji mokykla.

## Šaltiniai
Akdžužtas

**Akdžužtas** (, ) – miestas vakarų Mauritanijoje, 256 km į šiaurės rytus nuo Nuakšoto. Inširio vilajos centras. Pro miestą eina Nuakšoto–Ataro–Zuerato kelias.

## Istorija

Prancūzų valdymo metais gyvenvietė vadinta ***Fort Repu*** (), kapitono Henri Repoux garbei. Buvo kasama vario rūda, bet 1978 m. gavyba nutraukta.

Akdžužte gimė Mauritanijos prezidentas Mohamedas Uldas Abdelazizas.

## Šaltiniai
Tintanas

**Tintanas** (, ) – miestas pietų Mauritanijoje, Hod el Garbyje, prie „Vilties kelio“ (ruože tarp Kifos ir Ajun el Atruso). Prekybinis centras.

## Šaltiniai
Natalija Piliušina

**Natalija Piliušina** (g. 1990 m. spalio 22 d., Klaipėda) – Lietuvos lengvaatletė, vidutinių nuotolių bėgikė.

## Pasiekimai

## Nuorodos
*Natalija Piliušina IAAF svetainėje
Kaedis

**Kaedis** (, ) – miestas pietų Mauritanijoje, Senegalo pasienyje, Senegalo upės pakrantėje, prie jo intako Gorgolo žiočių. Gorgolo vilajos centras. Keliai į Bogę, Kifą. Mieste gyvena maurai, fulbiai, soninkai. Žemės ūkio regiono prekybinis centras. Veikia ligoninė, pasižyminti inovatyvia architektūra.

## Sportas
* Kaédi FC – futbolo klubas; rungtyniavo pajėgiausioje šalies lygoje.
* ASC Touldé – futbolo klubas; rungtyniavo pajėgiausioje šalies lygoje.

## Šaltiniai
Ualata

**Ualata** (, ) – miestas pietryčių Mauritanijoje, Hod eš Šargyje, oazėje kalnų masyvo pašlaitėje, į šiaurės rytus nuo Nemos. Miestas žymus savo senovinės architektūros paveldu – smiltainio plytų statiniais, dekoruotais geometrinėmis figūromis, senovine mečete, rankraščių biblioteka. Verčiamasi prekyba, mieste susitinka karavanų keliai iš Marakešo, Idžilio, Šingečio, Tišito bei iš Sidžilmasos, Tegasos ir Taudenio. Oazinė žemdirbystė.

## Istorija

Manoma, kad Ualata įkurta V a. ir buvo Ganos imperijos dalimi, kiti miesto iškilimą sieja su arabų įsigalėjimu regione. Miestas tapo svarbiu Transsacharinės prekybos punktu. 1352 m. čia lankėsi keliautojas Ibn Batuta, keliavęs į Timbuktu. Ualata ypač suklestėjo XV a. vid., kai čia atsikėlė daug tuaregų iš Timbuktu. Vėliau miesto reikšmė sumenko, 1509 m. čia besilankęs Leo Africanus mini, kad Ualatos karalystę sudarė keli gan skurdūs kaimai. XIX a. Ualata dėl sausrų ir antpuolių virto nedidele gyvenviete.

Ualata, drauge su kitais senaisiais maurų miestais, 1996 m. įtraukta į UNESCO pasaulio paveldo sąrašą.


File:Oualata 03.jpg|Ualatos panorama
File:Oualata 04.jpg|Siaura gatvelė
File:Oualata 07.jpg|Dekoras
File:Oualata 02.jpg|Gyvenamasis namas


## Šaltiniai
Jonas Statkus

**Jonas [[Statkus]]**:

* Jonas Statkus (1904) – VSD vadovas
* Jonas Statkus (1923) – vargonininkas, chorvedys, pedagogas
Uadanas

**Uadanas** (, ) – miestas vidurio Mauritanijoje, Adraro vilajoje, Adraro plynaukštės papėdėje, 93 km į šiaurės rytus nuo Šingečio. Prekybinis centras ties karavanų kelių sankirta (į Idžilį, Kumbį, Marakešą), yra plentas į Atarą. Miestas žymus savo architektūros paveldu – yra viduramžių įtvirtinto miesto (ksaro), XV a. mečetės liekanos. Į rytus nuo miesto yra unikalus geologinis darinys – Rišato struktūra.

## Istorija

Pirma gyvenvietė čia įkurta dar VIII a., bet ji sunyko. Uadaną 1142 m., pasak tradicijos, įkūrė 3 musulmonų šventieji. Miestas suklestėjo, tapo svarbiausiu Transsacharinės prekybos punktu vakarinėje Sacharoje. 1450 m. dėl gentinių karų miestas nuniokotas, mečetė sugriauta. Tada Uadanas perkeltas kiek į rytus, įrengti nauji įtvirtinimai. XV a. miestą minėjo portugalai Alvizas Kadamostas, Gomešas Janišas de Zurara. Tada Uadanas buvo svarbus prekybos druska, gabenamos iš Tagazos, taip pat auksu, vergais prekybos centras. Portugalai čia nesėkmingai bandė įsteigti savo prekybinę stotį. XVI a. miestą užpuolė marokiečiai, Uadano reikšmė sumenko, iškilo Šingetis.

Uadanas, drauge su kitais senaisiais maurų miestais, 1996 m. įtrauktas į UNESCO pasaulio paveldo sąrašą.


File:Ouadane.jpg|Uadano įtvirtinimų griuvėsiai
File:Ouadane2.jpg|Uadano oazė


## Šaltiniai
Mecamoras

**Mecamoras** () – miestas Armaviro srityje, Armėnijoje. Įžymus dėl jame esančios Mecamoro atominės elektrinės.

Naujasis Mecamoro miestas buvo pastatytas 1979 m. tam, kad būtų apgyvendinti atominės elektrinės darbuotojai. 1989 m. saugumo sumetimais atominė elektrinė buvo trumpai uždaryta dėl 1988 m. įvykusio Spitako žemės drebėjimo.

Azerbaidžano ir jos sąjungininkės Turkijos ekonominės ir transportavimo blokados, kurios sukėlė energijos trūkumą Armėnijoje, privertė Armėnijos vyriausybę atnaujinti energijos gamybą 1993 m. Du reaktoriai buvo įjungti 1995 m. spalio 26 d.

Mecamoro atominė elektrinė patenkina 40 % Armėnijos energijos poreikių.

## Istorija
Mecamoro pilis buvo apgyvendinta 5 tūkstantmetyje pr. m. e. iki XVIII mūsų eros amžiaus. Pilies kasinėjimai buvo pradėti 1965 m. Šalia pilies buvusi gyvenvietė išliko iki viduramžių.

## Sportas
* Miesto centrinis stadionas.
* Mieste yra vaikų ir jaunimo sporto mokykla, kurioje užsiimama: futbolu, krpešiniu, rankiniu, tinkliniu, šachmatais, sambo, dziudo, boksu ir imtynėmis.
* Yra du plaukimo baseinai.

## Šaltiniai
Rišato struktūra

**Rišato struktūra** (), dar vadinama **„Sacharos akimi“** – geologinė struktūra Sacharos dykumos vakaruose, Adraro plynaukštės pietrytiniame pakraštyje, į rytus nuo Uadano gyvenvietės (Mauritanija). Tai smarkiai erodavęs, kiek elipsiškas, 40 km skersmens kupolas. Šį darinį sudaro vėlyvojo proterozojaus nuosėdinės uolienos bei ordoviko smiltainis (pakraščiuose). Dėl struktūroje esančio erozijai atsparesnio kvarcito, susidarė kuestos. Yra dolerito intruzijų.

Seniau Rišato struktūra laikyta meteorito krateriu, tačiau ši hipotezė paneigta. Ji negali būti ir vulkaninės prigimties, nes nerasta vulkaninių uolienų. Struktūra susidarė prieš 500–600 milijonų metų ir laikoma erozijos paveiktu geologiniu kupolu.

Rišato struktūra gerai matoma iš kosmoso.

## Nuorodos
* Apie Rišato struktūrą
Elizabeth Banks

**Elizabeth Maresal Mitchell**, geriau žinoma kaip **Elizabeth Banks**, (g. 1974 m. vasario 10 d. Pitsfilde, Masačusetse, Jungtinėse Valstijose) – amerikiečių aktorė, prodiuserė, režisierė.

Geriausiai žinoma už įvairių vaidmenų atlikimą kino filmuose, įskaitant „Seabiscuit“ (2003), „The 40-Year-Old Virgin“ (2005), „Invincible“ (2006), „Definitely, Maybe“ (2008), „Zakas ir Miri kuria porno“ (2008), „W.“ (2008), „Role Models“ (2008), „The Uninvited“ (2009), „The Next Three Days“ (2010), „Bado žaidynės“ (2012), „People Like Us“ (2012), „Man on a Ledge“ (2012), „Pitch Perfect“ (2012) ir „Walk Of Shame“ (2014).

Televizijoje Elizabeth Banks geriausiai žinoma iš NBC serialo „30 Rock“, kuriame atliko Avery Jessup vaidmenį. Vaidino pagrindinio serialo personažo Džeko Donaghy (vaid. Alec Baldwin) žmoną reporterę, kuri buvo pagrobta Šiaurės Korėjos šnipų. Už vaidybą seriale aktorė buvo nominuota „Emmy“ apdovanojimui du kartus (2011 ir 2012 m.). Prieš tai aktorė atliko gydytojos Kim Briggs vaidmenį seriale „Scrubs“, kuriame vaidino nuo 2006 iki 2009 m.

Ištekėjo už Max Handelman 2003 m. po dešimties metų draugystės, kartu susilaukė dviejų sūnų, Felix ir Magnus Mitchell.
Megan Mullally

**Megan Mullally** (g. 1958 m. lapkričio 12 d. Los Andžele, Kalifornijoje, Jungtinėse Valstijose) – amerikiečių aktorė ir dainininkė. Geriausiai žinoma iš serialo „Will & Grace“, kuriame atliko Karen Walker vaidmenį.

Po to, kai aktorė dirbo teatre Čikagoje, 1985 m. Megan Mullally persikėlė gyventi į Los Andželą. Pradėjo dirbti kine ir televizijoje, atlikinėjo nežymius vaidmenis. 1994 m. aktorė debiutave Brodvėjuje, vadino miuzikle „Grease“. Nuo tada Mullally yra pasirodžiusi daugelyje miuziklų.

1998 m. Mullally pradėjo vaidinti NBC televizijos situacijų komedijoje „Will & Grace“. Vaidmuo seriale jai pelnė pasaulinę šlovę. Vaidino Karen Walker – abejingą, tik savimi besirūpinančią ir už turtuolio ištekėjusią moterį. Aktorė buvo nominuota septyniems prestižiniems „Emmy“ apdovanojimams ir laimėjo du kartus (2000 ir 2006 m.). Mullally už vaidybą seriale taip pat laimėjo keturis Ekrano aktorių gildijos apdovanojimus ir buvo nominuota „Auksiniam gaubliui“ keturis kartus. Komedijoje vaidino visuose aštuoniuose sezonuose iki serialo pabaigos 2006 m.

2006–2007 m. aktorė vedė savo pokalbių laidą „The Megan Mullally Show“. Yra atlikusi daug epizodinių vaidmenų įvairiuose televizijos serialuose, įskaitant „Parks and Recreation“, „Happy Endings“, „30 Rock“, „Up All Night“, „Boston Legal“ ir „The New Adventures of Old Christine“. Seriale „Parks and Recreation“ vaidina Tammy Swanson, buvusią pagrindininio serialo personažo Rono (vaid. Nick Offerman) žmoną. Mullally yra jo žmona realiame gyvenime.
Nybelungai, 1 dalis - Zygfrydas

**Nybelungai, 1 dalis – Zygfrydas** () – 1966 m. sukurtas bendras Vakarų Vokietijos ir Jugoslavijos fantastinis nuotykių filmas pagal epinę poemą Nybelungų giesmė.

Pirmoji filmo dalis pasakoja apie skandinavų mitologijos didvyrį Zygfrydą, žmoną Krimhildą ir jo mirtį.

1967 m. pasirodė šio filmo tęsinys.

## Pagrindiniai aktoriai
: *Aktorius – vaidmuo*
* Uwe Beyer – Zygfrydas
* Rolf Henninger – karalius Giunteris
* Siegfried Wischnewski – Hagenas
* Maria Marlow – Krimhilda
* Mario Girotti – Giselheris
* Karin Dor – Brunhilda

## Apdovanojimai
1968 m. filmas buvo apdovanotas „Golden Screen“ apdovanojimu.
Matt Damon

**Matthew Paige „Matt“ Damon** (g. 1970 m. spalio 8 d. Kembridže, Masačusetse, Jungtinėse Valstijose) – amerikiečių aktorius, prodiuseris, scenaristas, filantropas.

Aktorius išgarsėjo po itin pasisekusio filmo „Good Will Hunting“ (1997) išleidimo, kurio scenarijų parašė ir pačiame filme vaidino pats aktorius (kartu su savo draugu ir kolega Benu Afleku). Už geriausią scenarijų juodu laimėjo „Auksinio gaublio“ ir „Oskaro“ apdovanojimus. Už vaidybą filme aktoriui buvo paskirtos „Satellite“, „Oskaro“ ir „Auksinio gaublio“ nominacijos, laimėjo Ekrano aktorių gildijos apdovanojimą.

Nuo pat savo karjeros pradžios aktorius yra vaidinęs daugelyje įvairių filmų, įskaitant „Saving Private Ryan“ (1998), „Titan A.E.“ (2000), „Ocean’s Eleven“ (2001) „The Bourne Identity“ (2002), „Eurotrip“ (2004), „Syriana“ (2005), „The Departed“ (2006), „The Good Shepherd“ (2006), „Invictus“ (2009), „Užkratas“ (2011), „Martian" (2015).

Matt Damon yra atlikęs ir keletą vaidmenų televizijoje. Seriale „30 Rock“ aktorius vaidino Carol Burnett, už vaidybą komedijoje jam buvo paskirta „Emmy“ nominacija kaip geriausias kviestinis aktorius. Atlikęs epizodinius vaidmenis garsiuose serialuose „Entourage“, „Will & Grace“, yra keletą kartų vaidinęs šou „Saturday Night Live“.

Žurnalas „People“ yra aktorių išrinkęs seksualiu vyru, o 2007 m. jam buvo paskirta vieta Holivudo šlovės alėjoje.

Matt Damon yra aktyvus įvairių labdaros organizacijų narys.
Nybelungai, 2 dalis – Krimhildos kerštas

** Nybelungai, 2 dalis – Krimhildos kerštas** () – 1967 m. pasirodęs fantastinis nuotykių filmas pagal epinę poemą Nybelungų giesmė, 1966 m. juostos „Nybelungai, 1 dalis - Zygfrydas“ tęsinys.

## Pagrindiniai aktoriai
: *Aktorius – vaidmuo*
* Karin Dor – Brunhilda 
* Herbert Lom – Etzelis 
* Rolf Henninger – karalius Giunteris
* Siegfried Wischnewski – Hagenas 
* Maria Marlow – Krimhilda 
* Mario Girotti – Giselheris
Vaikas (Armėnija)

**Vaikas** () – miestelis Vajocdzoro srityje, Armėnijoje. Tarp 1956 m. ir 1994 m. buvo žinomas kaip *Azizbekov* (pagal *Meshadi Azizbekov*) ir *Soylan* iki 1956 m. Išsidėstęs prie Arpos upės ir nutolęs 139 km nuo Jerevano. Maždaug 1 km į rytus nuo miestelio yra XVII amžiaus tiltas, rekonstruotas 1827 m.

2009 m. duomenimis, miestelyje gyveno 5900 gyventojų.

## Sportas
* Noravank SC (futbolo klubas)
* „Arevik“ stadionas.
* Vaikų ir jaunimo mokykloje sportuoja atletai, kurie užsiima kovinėmis sporto šakomis ir atletika.

## Galerija

Vaizdas:Vayk, St Trdat church of Vayk.jpg|Bažnyčia Vaike
Vaizdas:Vayk, arpa river at the town.jpg|Arpos upė


## Nuorodos
* Oficiali miesto svetainė  ()
Čambarakas

**Čambarakas** () – miestelis Gegarkuniko srityje, Armėnijoje. Išsidėstęs 125 km nuo Jerevano, prie Getiko upės, netoli Armėnijos ir Azerbaidžano pasienio. Miestelyje yra daug chačkarų.

## Istorija
Iki 1920 m. buvo žinomas kaip ***Michailovka***. Tarp 1920 m. ir 1972 m. vadintas ***Karmir Gjugu***, bei 1972 m. ir 1991 m. ***Krasnojelsku***. Įkurtas rusų imigrantų XIX a. 4-as dešimtmetyje.

## Sportas
* Čambarako miesto centrinis stadionas.

## Šaltiniai
Biurehavanas

**Biurehavanas** () – miestelis Kotaiko srityje, Armėnijoje. Įkurtas 1945 m. Yra krištolo gamykla, pagal kurią ir buvo pavadintas miestelis. 2009 m. duomenimis, Biurehavane gyveno 8400 gyventojų.

## Sportas
* Biurehavano miesto centrinis stadionas,
* Biurehavane yra vaikų ir jaunimo sporto mokykla, kurioje užsiimama: futbolu, šachmatais, sambo, dziudo, boksu ir imtynėmis.

## Šaltiniai
Nor Hačenas

**Nor Hačenas** () – miestelis Kotaiko srityje, Armėnijoje. Įkurtas 1953 m. Kilikijos armėnų. Įsikūręs dešiniajame Hrazdano upės krante ir nutolęs 25 km į šiaurę nuo Jerevano.

Nor Hačene yra deimantų gamybos įmonė.

## Sportas
* Hachn FC buvęs futbolo klubas, bankrutavo 1997 m.,
* Miesto centrinis stadionas,
* Mieste yra vaikų ir jaunimo sporto mokykla, kurioje užsiimama: futbolu, šachmatais, sambo, dziudo, boksu ir imtynėmis.

## Šaltiniai
Leopardas (1963 filmas)

**Leopardas** () – 1963 m. režisieriaus Luchino Visconti sukurta istorinė drama apie 1860 m. Sicilijoje vykusią revoliuciją ir kilmingų bajorų pasipriešinimą Džiuzepės Garibaldžio vadovaujamiems būriams.

## Pagrindiniai aktoriai
: *Aktorius – vaidmuo*
* Burt Lancaster – donas Fabricijus Salina („Leopardas“) 
* Claudia Cardinale – Andželika Sedara 
* Alain Delon – Tankredis Falkoneris, Salinos sūnėnas
* Mario Girotti – grafas Kavriagis
* Ida Galli – Karolina
* Ottavia Piccolo – Katerina

## Apdovanojimai
Fderikas

**Fderikas** (, ) – miestas šiaurės Mauritanijoje, Tiris Zemuro vilajoje, netoli Vakarų Sacharos sienos, 30 km į vakarus nuo Zuerato. Įsikūręs Sacharos dykumoje, Kediet Idžilio kalno vakarinėje papėdėje. Geležies rūdos gavybos centras. Rūda geležinkeliu išgabenama į Nuadibu.

## Istorija

Miestas pradėjo kurtis XX a. vid., aplink prancūzų fortą ***Fort Žuro*** (*Fort Gouraud*).

## Šaltiniai
Šilutės evangelikų baptistų bažnyčia

**Šilutės evangelikų baptistų bažnyčia** – baptistų bažnyčia Šilutėje, Stoties g. 7.

## Šaltiniai

## Nuorodos
* Lietuvos evangelikų baptistų bendruomenių sąjunga
Bir Mogreinas

**Bir Mogreinas** (, ) – gyvenvietė šiaurės Mauritanijoje, Tiris Zemuro vilajoje, netoli Vakarų Sacharos sienos (už 50 km). Departamento centras. Yra oro uostas, kelias į Zueratą. Veikia karinė bazė.

## Šaltiniai
Biohakerystė

**Biohakerystė** () – hakeriška (gerąja prasme) veikla biologinėse sistemose, hakerystės kompiuterinėse sistemose analogas. Biohakerystė siejama su hakerių etika, tik biologinių sistemų atžvilgiu. Biohakerystė apima platų spektrą veiklų, pradedant savadarbių kūno galimybes praplečiančių įtaisų kūrimą ir implantavimą (pvz., magnetiniai implantai) iki namuose atliekamo genų sekvenavimo.

Biohakerystė formuojasi kaip plintantis neinstitucinis mokslo ir technologijų vystymas. Daug biohakerių ir biohakerystės aktyvistų siejami su biopanko judėjimu bei transhumanizmu ir technoprogresyvizmu.

Biohakerystei priskiria ir savo paties kūno biologijos valdymą naudojant medicininių, mitybinių ir elektroninių technologijų derinį, taip pat nootropikų ir/ar kibernetinių įtaisų naudojimą biometriniam kūno duomenų įrašymui.

## Nuorodos
Asteriksas ir Obeliksas: Jos Didenybės tarnyboje

**Asteriksas ir Obeliksas: Jos Didenybės tarnyboje** () yra ketvirtas Asterikso nuotykių filmas (pirmieji trys: „Asteriksas ir Obeliksas prieš Cezarį“, „Asteriksas ir Obeliksas: misija Kleopatra“, „Asteriksas Olimpinėse žaidynėse“). Išleistas ir 3D formatu. Kuriant buvo remtasi komiksų knygomis „Asteriksas Britanijoje“ (*Asterix in Britain*) bei „Asteriksas ir normanai“ (*Asterix and the Normans*).

## Siužetas

Vedami Julijaus Cezario romėnai nesunkiai užgrobia Britaniją. Tačiau vienas mažas kaimelis vis dar priešinasi imperijos invazijai. Su lig kiekviena diena kaimo vyrų jėgoms senkant, Karalienė pasiunčia savo patikimąjį tarną Antiklimaksą į Galiją, kur kitas kaimelis garsėja romėnų snukių daužymu.

Tuo tarpu Asteriksui su Obeliksu patikėta kita svarbi misija: iš niekam tikusio genties vado sūnėno Justforkikso padaryti tikrą galą. O niekas taip negrūdina vyro kaip kelionės ir mūšiai, tad davę statinę savo magiško gėrimo, kartu su plevėsa Justforkiksu, Asteriksas ir Obeliksas keliauja padėti kaimeliui Britanijoje.

## Aktoriai
: *Aktorius – vaidmuo*
* Edouard Baer – Asteriksas
* Gérard Depardieu – Obeliksas
* Fabrice Luchini – Julijus Cezaris
* Catherine Deneuve – Anglijos karalienė
* Gérard Jugnot – Barbe-Rouge (raudonbarzdis piratų kapitonas)
* Jean Rochefort – Liucijus Fouinusas
* Valérie Lemercier – matrona (šeimos motina)
* Guillaume Gallienne – Antiklimaksas (Jolitoraksas)
* Charlotte Le Bon – Ofelija, Antiklimakso sužadėtinė
* Vincent Lacoste – Justforkiksas
* Dany Boon – Tetedefiaksas
* Bouli Lanners – Grossebafas (Olafas Timandahafas)
Ben Amera

**Ben Amera** – granitinė uola Afrikoje. Didžiausias žemyno ir antras pagal dydį monolitas pasaulyje, po Uluru (Australija). Stūkso Mauritanijoje, netoli sienos su Vakarų Sachara, apie 150 km į šiaurę nuo Ataro miesto. Aukštis 633 m. Netoliese yra keletas kitų monolitų.

Ben Amera yra vienas pagrindinių Nuadibu–Zuerato geležinkelio maršruto turistų traukos objektų. 1999 m. keliolika tarptautinių menininkų išgraviravo monolito pagrindą įvairių gyvūnų atvaizdais ir abstrakčiomis dekoratyvinėmis figūromis. Panašiai buvo pasielgta ir su aplinkinėmis uolomis, tokiu būdu sukuriant vientiso meninio efekto vaizdą.

## Šaltiniai
Mauritanijos himnas

**Mauritanijos valstybinis himnas** () – Mauritanijos Islamo Respublikos valstybinis simbolis. Patvirtintas 1960 m., šaliai paskelbus nepriklausomybę.

## 1960–2017 m. himnas
Pirmojo himno tekstas paimtas iš XVIII a. maurų poeto Baba Uldo Šeicho poemos. Ši poema su valstybe daug bendro neturi, o labiau su genčių tarpusavio santykiais ir santykiu su Alachu. Muziką himnui sukūrė rusų kilmės Prancūzijos kompozitorius Tolia Nikiproveckis (arabišku „fašu“ ritmu). Dėl sudėtingos ritmikos himno žodžiai dažnai nėra giedami.


: Kun lil-ilahi nasiran, wa-ankir al-manakira
: Wa-kun maʿa l-haqqi l-ladhi yarda-hu minka da’ira
: Wa-la ta ʿuddu nafi ʿa siwa-hu aw da’ira
: Wa-sluk sabila l-mustafa wa-mutt ʿalayhi sa’ira
: Fa-ma kafa awwalana a-laysa yakfi l-akhira
: Wa-kun li-qawmin ahdathu fi amrihi muhajira
: Qad mawwahu bi-shibhin wa- ʿtadhiru ma ʿadhira,
: Wa-za ʿamu maza ʿima wa-sawwadu dafatira,
: Wa-htanaku ahla l-fala, wa-htanaku l-hawadira
: Wa-awrathat akabira bid ʿatuha asaghira
: Wa-in da ʿa mujadilun fi-amri-him ila mira
: Fa-la tumari fihim illa mira’a zahira


## Himnas nuo 2017 m
2017 m., kartu su konstitucijos ir vėliavos pakeitimu, pakeistas ir himnas. Jį sukūrė egiptiečių kompozitorius Ragė Daudas. Himną sudaro 6 posmai (penktasis giedamas tik per valstybės dieną) ir priedainis.

;Pirmas posmas

: Bilāda l-ubāti l-hudāti l-kirām
: Wa-ḥisna l-kitābi l-ladhī lā yudām
: Ayā Mūrītāni rabī'i al-uyām
: Wa-rukna s-samāḥati thaġra s-salām


;Priedainis

: Sanaḥmī ḥimāki wa-naḥnu fidāki
: Wa-naksū rubāki bilauni l-amal
: Wa-'einda nidāki nulabbī ajal


## Šaltiniai

## Nuorodos
* Instrumentinis senojo himno atlikimas
* Vokalinis senojo himno atlikimas
Tidra

**Tidra** (; ) – sala Mauritanijos pakrantėje, Atlanto vandenyno Argino įlankoje. Sala administraciškai priskiriama Dachlet Nuadibu vilajai. Tai didžiausia šalies sala, apimanti apie 220 km² teritoriją. Jos ilgis siekia 28 km, plotis – 8 km. Salos žvejų kaimeliuose gyvena imragenų gentis. Sala patenka į Bank d’Argeno nacionalinio parko teritoriją.

Abdalahas ibn Jasinas, Almoravidų dinastijos įkūrėjas, saloje 1035 m. įrengė ribatą (karinį įtvirtinimą).

## Šaltiniai
Kedjet Idžilas

**Kedjet Idžilas** (; ) – kalnas šiaurės vakarų Mauritanijoje, Tiris Zemuro vilajoje, netoli sienos su Vakarų Sachara. Kalnas stūkso Adraro plynaukštėje, jį iš rytų supa Zuerato miestas, o iš vakarinės pusės – Fderiko miestas. Kedjet Idžilo aukštis siekia 915 m virš jūros lygio (pagal kitus šaltinius – 905 m); tai aukščiausia viršukalnė šalyje. Per metus virš kalno iškrinta 63 mm kritulių.

Kalnas sudarytas iš magnetito, suteikiančio jam melsvai pilką spalvą. Dėl magnetinio lauko kompasai šalia kalno neveikia. Kalno uolienose gausu geležies rūdos. Jos gavyba dar XX a. 4-ajame dešimtmetyje norėjo užsiimti prancūzai, kai ši teritorija jiems priklausė kaip Prancūzijos Vakarų Afrika. Tačiau įsiplieskus Antrajam pasauliniam karui, planų atsisakyta. Kasti rūdą 1952 m. ėmėsi kalnakasybos įmonė MIFERMA (Société des mines de fer de fer de Mauritanie). Iškasta geležies rūda traukiniais gabenama į Nuadibu miestą, kuris įsikūręs Atlanto vandenyno pakrantėje.

## Šaltiniai
Mauritanijos herbas

**Mauritanijos herbas** – Mauritanijos Islamo Respublikos valstybinis simbolis. Sudaro emblema, paremta Mauritanijos vėliavos simbolika. Žaliame fone vaizduojamas geltonas pusmėnulis ir žvaigždė yra tradiciniai islamo simboliai. Taip pat pavaizduotos pagrindinės šalies maistinės kultūros – datulinis finikas ir sora. Emblemą supa užrašas arabų ir prancūzų kalbomis „Mauritanijos Islamo Respublika“.

Herbas, kaip ir vėliava, patvirtintas 1959 m. balandžio 1 d.
Gorgolas

**Gorgolas** (*Gorgol*) – upė pietinėje Mauritanijoje; Senegalo intakas. Susidaro susiliejus Juodajam Gorgolui (ilgis – 194 km) ir Baltajam Gorgolui (ilgis – 345 km). Gorgolas įteka į Senegalo upę ties Kaedžio miestu.

Upės baseinas nuo XX a. 8-ojo dešimtmečio vaidina svarbų vaidmenį Mauritanijos ekonomikoje. Mauritanijos vyriausybė 1975 m. inicijavo irigacijos ir plėtros projektą – ant Gorgolo upės įrengti užtvanką, kuri turėjo padidinti ariamos žemės plotą virš 3 600 ha. Buvo suplanuota vėliau įrengti dar keletą užtvankų, kurios visos kartu išplėstų žemės plotą 30 000 ha. Tą patį dešimtmetį buvo kilęs didžiulis susirūpinimas dėl Sahelio sausros pagausėjusiais šistosomozės susirgimo atvejais palei upės slėnį.

## Šaltiniai
Vilniaus Antakalnio progimnazija

**Vilniaus Antakalnio progimnazija** – 1-8 kl. bendrojo ugdymo mokykla Vilniuje, Antakalnio g. 33, vykdanti pradinio, individualizuoto pradinio, pagrindinio (I pakopos), individualizuoto pagrindinio (I pakopos) ir neformaliojo švietimo programas lietuvių kalba. Įstaigos kodas 302818006.

## Istorija
Progimnazija įkurta nuo 2012-09-01 Vilniaus miesto savivaldybės 2012 m. gegužės 2 d. sprendimu Nr. 1-1551 reorganizavus Vilniaus Antakalnio vidurinę mokyklą į Vilniaus Antakalnio gimnaziją ir Vilniaus Antakalnio progimnaziją. 

## Direktoriai
*2012 m. Gražina Sadauskienė
*2013 m. Tomas Jankūnas

## Šaltiniai

## Nuorodos
*Progimnazijos svetainė
*Socialinis tinklas - Youtube
Only Teardrops

**„Only Teardrops“** () – danų dainininkės Emeli de Forest daina, su kuria ji laimėjo 2013 m. Eurovizijos dainų konkursą, vykusį Malmėje, Švedijoje.

## Dainų sąrašas

*;Skaitmeninis atsisiuntimas
# „Only Teardrops“ – 3:03

*;CD singlas
# „Only Teardrops“ – 3:03
# „Only Teardrops“ (instrumental version) – 3:03

*;Skaitmeninis atsisiuntimas – Kongsted remix
# „Only Teardrops“ (Kongsted remix) – 5:34
# „Only Teardrops“ (Kongsted remix radio edit) – 3:40

## Kūrybinė grupė
* Dainų autoriai – Lise Cabble, Julija Fabrin Jakobsenas, Tomas Stengaard;
* Prodiuseris, klavišiniai, gitara, būgnai, programavimas – Frederik Thaae;
* Vokalas – Emmelie de Forest.

## Kaltinimai plagiatu
Pasak olandų leidinio „De Telegraaf“, daina „Only Teardrops“ yra labai panaši į dainą „I Surrender“, kuri buvo įrašyta 2002 m., dabar nebegyvuojančios olandų grupės „K-Otic“. Tačiau, kaip nurodė grupės K-Otic buvusieji nariai, tarp kompozicijų yra tam tikrų panašumų, bet tai vargu, ar gali būti vadinamas plagiatu.
Bodhgaja

**Bodhgaja** () – miestas šiaurinėje Indijoje, Biharo valstijoje, 11 km į pietus nuo Gajos miesto, netoli Nirandžano ir Mohanos upių santakos (Phalgos upės). Svarbus piligrimystės centras, viena iš 4 švenčiausiųjų budizmo vietų. Tradicijos laikoma, kad po čia augančiu Bodhi medžiu Sidharta Gautama patyrė nušvitimą. Yra Mahabodhio šventyklų kompleksas su šventuoju Bodhi medžiu ir Budos sostu (vadžrasana). Taip pat gausu įvairių šalių vienuolynų, skirtų tų šalių piligrimams. Šie vienuolynai atspindi tų šalių tradicinę architektūrą. Yra įvairių laikotarpių Budos statulų, parkų. Vyksta budistų konferencijos, dvasinių mokytojų paskaitos.

## Istorija

Pasak budistinės tradicijos, ~500 m. pr. m. e. vienuolis Sidharta Gautama pasiekė Phalgos upės pakrantę, kur atsisėdo medituoti po „bodhi“ medžiu (šventuoju fikusu) ir trečią dieną patyrė nušvitimą. Radęs atsakymus į visus klausimus patraukė į Sarnathą, kur pradėjo skleisti mokymą. Budos pasekėjai pradėjo lankytis Bodhgajoje, o karaliaus Ašokos laikais čia pastatyta Mahabodhio šventykla. Iki XIII a., kuomet Indiją užkariavo musulmonai, Bodghaja buvo svarbiausias budizmo centras. Islamo laikais vietos reikšmė sumenko, bet XIX a. britai kompleksą atstatė. 2002 m. jis įtrauktas į UNESCO pasaulio paveldo sąrašą. 2013 m. liepos 9 d. Bodhgajoje atliktas teroro išpuolis.


File:Mahabodhitree1.jpg|Bodhi medis
File:Buddha-Bodhgaya.JPG|Budos paminklas
File:Bhutanese temple.jpg|Butaniečių šventykla Bodhgajoje
File:BodhgayaStreet.jpg|Miesto gatvė
Rygos aplinkkelis

**Rygos aplinkkelis** () – kelias, nukreipiantis transporto srautus nuo Rygos miesto. Sudarytas iš dviejų magistralinių kelių: A4 (Baltežeras–Saulkalnė) ir A5 (Salaspilis–Babytė). Ilgis – 60,7 km (A4 – 20,4 km, A5 – 40,3 km). Aplinkkelio ruožai priklauso tarptautiniam Europos kelių tinklui: E22, E67, E77.


Vaizdas:Rigas apvedcels-A4.jpg|A4/E67
Vaizdas:A5-Salaspils-LV2.jpg|A5
A5-Babite-2.jpg|A5
A5-Latvia.jpg|A5
Asteriksas Olimpinėse žaidynėse

**Asteriksas Olimpinėse žaidynėse** () – trečiasis Asterikso nuotykių vaidybinis filmas (pirmieji du: „Asteriksas ir Obeliksas prieš Cezarį“, „Asteriksas ir Obeliksas: misija Kleopatra“). Išleidimo metu (2008 metų pradžioje) tai buvo pats brangiausias prancūzų filmas per visą Prancūzijos kino istoriją. Kritikai šią Asterikso nuotykių dalį įvertino prastai, tačiau kai kuriose Europos šalyse – Lenkijoje, Ispanijoje, Prancūzijoje – filmas buvo populiarus pagal žiūrimumą. 2008 m. gegužę „Asteriksas Olimpinėse žaidynėse“ gavo „Gérard du cinéma“ apdovanojimą kategorijoje „Blogiausias 2007 metų prancūzų filmas“.

## Siužetas

Asteriksas ir Obeliksas turi laimėti Olimpines žaidynes, kad padėtų draugui Meilistoriksui vesti princesę Iriną. Tačiau tam trukdo Brutas – jis taip pat nori vesti princesę, tačiau ne iš meilės. Tuo pačiu metu jis bando atsikratyti savo tėvo Julijaus Cezario.

## Aktoriai
: *Aktorius – vaidmuo*
* Gérard Depardieu – Obeliksas
* Clovis Cornillac – Asteriksas
* Benoît Poelvoorde – Brutas
* Jean-Pierre Cassel – Panoramiksas (Getafiksas)
* Alain Delon – Julijus Cezaris
* Stéphane Rousseau – Meilistoriksas
* Vanessa Hessler – princesė Irina

Epizodinius vaidmenis atliko: Adriana Karembeu, Jamel Debbouze, Michael Bully Herbig.

Filme pasirodė ir būrys sporto įžymybių: Michael Schumacher, Jean Todt, Zinedine Zidane, Tony Parker, Amélie Mauresmo, Jérôme Le Banner.

## Pelnas
Per premjerinį savaitgalį filmas Prancūzijoje uždirbo apie 23 400 000 JAV dolerių, per premjerinę savaitę – apie 38 700 000 JAV dolerių.

Lietuvoje filmas kėlė problemų – buvo tikėtasi surinkti 700–800 tūkt. litų, tačiau „Forum Cinemas“ atšaukė premjerą trijuose didžiausiuose savo kino teatruose Vilniuje ir Kaune. Tik kovo pradžioje Vilniaus kino teatre „Skalvija“ šis filmas buvo įtrauktas į repertuarą.

## Šaltiniai
Karakoras

**Karakoras** (*Karakoro*) – sezoninė upė vakarų Afrikoje; Senegalo intakas. Upė žymi Mauritanijos ir Malio sieną. Upės ištakos yra Mauritanijos pietuose, į šiaurės rytus nuo Kifos miesto. Karakoras teka į pietus lygiu sahelio regionu pietinėje Mauritanijoje, kerta keletą negilių depresijų ir įteka į Senegalą ties kairiuoju krantu, keliais kilometrais pasroviui nuo maliečių *Ambidedi* miestelio.

Intakai: *Regueyba* ir *Affolé* (vadžiai, ištekantys Asabos vilajoje).

Malio Kajeso regione esanti Karakoro komuna buvo pavadinta pagal upę.

## Šaltiniai
Achtala

**Achtala** () – miestelis Lorio srityje, Armėnijoje. Įsikūręs kairiajame Debedo upės krante, ant Lalvaro kalno šlaito. Nutolęs 186 km į šiaurę nuo Jerevano ir 62 km į šiaurę nuo srities administracinio centro Vanadzoro. 1939 m. suteiktas miesto statutas, prieš tai buvo kaimas. 2009 m. duomenimis, miestelyje gyveno 2800 gyventojai.

## Sportas
* Buvęs futbolo klubas FC Akhtala gyvavo iki 1992 m.
* Yra vaikų ir jaunimo sporto mokykla, kurioje užsiimama: futbolu, tenisu, rankiniu, šachmatais, sambo, dziudo, boksu ir imtynėmis.

## Šaltiniai